Diari Oficial de la Generalitat Valenciana


Sumari del DOGV 1133, del 04-09-1989 (1989/815028)

ORDRE de 23 d'agost de 1989, per la qual es desenvolupa el Decret 129/1988, de 16 d'agost, del Consell de la Generalitat Valenciana, pel qual es determina l'adscripció al Servei Valencià de Salut de les funcions i serveis dels funcionaris tècnics de l'Estat al servei de la sanitat local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/08/23/(1)/dof/vci/html**

### Dades del document

Número de DOGV
:   1133

Data del DOGV
:   04-09-1989

Secció del DOGV
:   DISPOSICIONS GENERALS

Número del document
:   1989/815028


Data del document
:   23-08-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 23 d'agost de 1989, per la qual es desenvolupa el Decret 129/1988, de 16 d'agost, del Consell de la Generalitat Valenciana, pel qual es determina l'adscripció al Servei Valencià de Salut de les funcions i serveis dels funcionaris tècnics de l'Estat al servei de la sanitat local.  
La Llei 8/1987, de 4 de desembre, del Servei Valencià de Salut, inclou entre els seus objectius bàsics la integració de tots els recursos sanitaris públics en un dispositiu funcional i únic a fi de possibilitar que el Servei Valencià de Salut puga complir les funcions pròpies d'un sistema integral d'atenció a la salut, tant en l'assistència mèdica individual com en l'atenció comunitària. La mateixa Llei estableix, a l'article 6.é 1.5, que corresponen al Servei Valencià de Salut les funcions i serveis del Funcionaris Tècnics de l'Estat al servei de la Sanitat Local. En compliment d'allò que es disposa en aquest punt, el Decret 129/1988, de 16 d'agost, va establir l'adscripció al Servei Valencià de Salut de les funcions i serveis del Funcionaris Tècnics de l'Estat al servei de la Sanitat Local. Aquest preveu la incorporació als Equips d?Assistència Primària de les zones de Salut de determinats funcionaris tècnics de l'Estat al servei de la Sanitat Local, a través d'un procés d'integració gradual i lenta alhora que faculta la Conselleria de Sanitat i Consum per a dictar les disposicions necessàries per al compliment del que disposa el Decret esmentat. En virtut d'aixà, i en ús de les facultats que m'han estat conferides,  
ORDENE:  
Article 1r  
La integració dels Metges i Practicants Titulars de la Sanitat Local en els Equips d?Assistència Primària de les zones de Salut es regirà per aquesta Ordre.  
Article 2n  
1. la integració de dits funcionaris en els Equips d?Assistència Primària s'efectuarà mitjançant Resolució del Secretari General de la Conselleria de Sanitat i Consum, a proposta del Director del Servei Valencià de Salut.  
2. Dita proposta es realitzarà prèvia oferta d'incorporació individualitzada en funció de les necessitats del servei, derivades de la progressiva implantació del nou model d?Atenció Primària, mitjançant convocatòria pública del Director del Servei Valencià de Salut, en el Diari Oficial de la Generalitat Valenciana, que s'exposarà en els taulers d'anuncis de les Delegacions del Servei Valencià de Salut i es comunicarà personalment als funcionaris afectats.  
3. En el termini de quinze dies des de la publicació de l'oferta, els funcionaris interessats en l'adscripció presentaran la corresponent sol·licitud dirigida al Director del Servei Valencià de Salut.  
4. Les places de funcionaris tècnics de l'Estat al Servei de la Sanitat Local que s'integren en els Equips d?Assistència Primària de les zones de salut on es troben incloses, tindran des del moment de la incorporació la consideració de places d'Equips d?Assistència Primària amb caràcter general.  
Article 3r  
1. L?adscripció al Servei Valencià de Salut dels Funcionaris Tècnics de l?Estat al servei de la Sanitat Local no suposarà modificació de la seua condició funcionarial, i mantindran els actuals drets passius i de seguretat social i de participació en concursos d'àmbit estatal.  
2. Des del moment de la seua incorporació, aquests funcionaris s'equipararan a la resta de personal dels equips d?Assistència Primària a l?efecte de participació en els concursos per a la provisió de places en l?àmbit de la Comunitat Autònoma Valenciana.  
3. Els funcionaris integrats en els Equips d?Assistència Primària percebran, amb càrrec al pressupost del Servei Valencià de Salut, unes retribucions complementàries per un import tal que, sumat a les previstes en la Llei de Pressupostos de la Generalitat Valenciana per als funcionaris tècnics de la Sanitat Local, totalitzen en còmput anual un import equivalent al rebut per la resta del personal homònim dels Equips d'Assistència Primària.  
Article 4t  
1. Les places dels funcionaris afectats que no accepten la integració a què es refereixen els articles anteriors, i també les dels que presten serveis en aquelles Zones de Salut on no s'haja posat en funcionament l'Equip d?Assistència Primària, mantindran la consideració actual que tinguen, sense perjudici de les modificacions o reestructuracions que es puguen aprovar. 2.- Els funcionaris tècnics de l'Estat al servei de la Sanitat Local que no accepten la integració en aquelles zones bàsiques on es constituesquen Equips d?Assistència Primària, mantindran idèntica dependència del Coordinador de l?Equip, com a Director, que la resta dels professionals integrats.  
Article 5é  
1. Les places corresponents als Cossos de Metges i Practicants Titulars de la Sanitat Local que no estiguen cobertes per funcionaris de carrera en virtut de nomenament definitiu, en aquelles Zones Bàsiques on existesquen o constituesquen Equips d?Assistència Primària i es duga a terme el procés d'integració previst en aquesta Ordre, tindran la consideració de places d'Equips d?Assistència Primària a tots els efectes, a partir que aquests es posen en funcionament.  
2. El personal interí que ocupe les places a què es refereix el paràgraf anterior, romandrà en la situació actual que tinga, i se li podrà aplicar, quan s'escaiga, el que disposa l'article 3r.-3 d'aquesta Ordre, fins que s'ocupe la plaça en propietat, per procediment reglamentari previst per al personal d'Equips d?Assistència Primària, i podrà participar en les proves d'accés que es convoquen per a cobrir dites places. En tot cas aquestes convocatòries d'accés hauran de respectar els criteris de mèrits i capacitat mitjançant proves selectives en les quals es valoraran els serveis efectius prestats per aquest personal.  
Article 6é  
1. L?oferta d'incorporació individualitzada a què es refereix l'article 2n. d'aquesta Ordre podrà incloure, quan s'escaiga, el personal que es trobe en les situacions de serveis especials o comissió de serveis, respecte de les places de les quals siga titular.  
2. Al personal interí que ocupe les places a què es refereix el paràgraf anterior, se li aplicarà allò que es preveu a l'article 5é.-2 d?aquesta Ordre en cas que el titular de la plaça haguera optat per la integració, i mantinguera la seua situació actual en cas contrari.  
3. Als funcionaris de carrera que ocupen places amb destinació provisional en aquelles zones Bàsiques afectades pel procés d'integració, se'ls farà una oferta d'incorporació en els Equips d?Assistència Primària en places vacants, que es troben afectats per les convocatòries i siguen d'igual o similar categoria a la de l?última que ocuparen com a titulars amb anterioritat a la destinació provisional. En els casos en què no existiren tals places d'igual o similar categoria, o dits funcionaris no optaren per la integració, aquests quedaran en situació d?excedència forçosa, i se'ls ofertarà tot seguit la possibilitat de destinació provisional en places vacants en l?àmbit de la Comunitat Valenciana.  
DISPOSICIO ADDICIONAL  
Les Comares Titulars de la Sanitat Local s'integraran de la mateixa manera que els Metges i Practicants Titulars, mitjançant una convocatòria específica, a partir del moment en què quede regulada la participació d'aquestes en els Equips d'Assistència Primària.  
DISPOSICIO TRANSITORIA  
Per a poder participar en els concursos a què es refereix l'article 3r., punt 2, d'aquesta Ordre, serà requisit indispensable la permanència en la plaça durant un mínim d'un any des de la data de la integració.  
DISPOSICIONS FINALS  
Primera  
Es faculta al Director del Servei Valencià de Salut per a dictar les resolucions i per a adoptar les mesures oportunes per a l?execució i compliment d'allò que es disposa en aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, a 13 d'agost de 1989.  
El Conseller de Sanitat i Consum,   
JOAQUIN COLOMER SALA


Còpia Permalink ELI